Case ID: 1228402
Sentence 28: Məhkəmə zamanı zərərçəkmiş şəxs qismində dindirilmiş Zərərçəkmiş şəxs2 ifadə verərək göstərmişdir ki, Zərərçəkmiş şəxs1 onun doğma oğludur və təxminən 15 ildir narkotik vasitələrdən istifadə edir; 24 may 2019-cu il tarixdə saat 18:40 radələrində Zərərçəkmiş şəxs1 istifadəsində olan (077) ***-**-** mobil nömrədən onun (050) ***-**-** nömrəsinə zəng vurub, tanımadığı şəxslər tərəfindən saxlandığını, narkotik vasitələrin satışı ilə məşğul olduğu üçün polisə məlumat verəcəklərini, azadlığa buraxılmağı üçün 10.000 manat istədiklərini bildirmiş, o, deyilən qədər pulunun olmadığını, tanışlarından borc alıb cəmi 5.000 manat pul tapıb verə biləcəyini demiş, lakin Zərərçəkmiş şəxs1 sonuncunu saxlayanların deyilən məbləğ ilə razı olmadıqlarını, 10.000 manat istədiklərini, əks halda uzun müddət saxlayacaqlarını, döyəcəklərini, narkotik vasitələrin qəbulu və satışı ilə məşğul olması barədə polis orqanlarına məlumat verəcəklərini demiş, nəhayət ilkin olaraq 8.000 manat, növbəti gün daha 2.000 manat verəcəyi şərti ilə aralarında razılaşma olmuş, razılaşmadan sonra Zərərçəkmiş şəxs1 telefonda ona 8.000 manat pulu götürüb bir taksi ilə Nizami rayonu, E.Süleymanov küçəsi 2566 ünvanında yerləşən “Araz” supermarketin qarşısına gəlməsini demiş, həmin saat 21:30 radələrində üzərindəki 8.000 manat pul ilə qeyd edilən yerə gəlmiş, oğlu zəng edib avtomobildən onu gördüyünü, pulu ona yaxınlaşacaq şəxsə verməsini demiş, az keçmiş əvvəllər tanımadığı, orta boylu, kök bədən quruluşlu bir oğlan ona yaxınlaşıb 8.000 manat pulu ondan götürüb getmiş, həmin şəxs ondan uzaqlaşdıqdan bir qədər sonra oğlu Zərərçəkmiş şəxs1 gəlmiş, Yasin həmin şəxslərin pul verməyəcəyi halda onu (Yasini) uzun müddət saxlayacaqlarını, döyəcəklərini, narkotik vasitələrin qəbulu və satışı ilə məşğul olması barədə polis orqanlarına məlumat verəcəklərini bildirdiyini demiş, növbəti gün, yəni 25 may 2019-cu il tarixdə gündüz saatlarında həmin şəxslər ona danışıq avtomotından-taksofondan zəng vurub qalan 2.000 manat pulu tələb etmiş, həmin gün axşam saatlarınadək pulu düzəldib verməyəcəyi halda oğlunu yenidən saxlayacaqları ilə hədələmişlər, həmin gün axşam saatlarında növbəti dəfə zəng edərkən o, əlacsız qalıb hadisə barədə polisə məlumat vermişdir Eyni zamanda göstərmişdir ki, ona vurulmuş ziyan tamamilə ödənilmişdir, təqsirləndirilən şəxslər Təqsirləndirilən şəxs1 Təqsirləndirilən şəxs2 və Təqsirləndirilən şəxs3lə barışmış, onlara qraşı şikayəti və tələbi yoxdur.